imáṃ sāhasráṃ śatádhāramútmamíti sāhasro vā́ eṣá śatádhāra utso yadgaúrvyacyámānaṃ sarirásya mádhya ítīme vaí lokā́ḥ sarirámupajīvyámānameṣú lokeṣvítyetádvr̥taṃ dúhānāmáditiṃ jánāyéti ghr̥taṃ vā́ eṣā́ditirjánāya duhé 'gne mā́ hiṃsīḥ parame vyomannítīme vaí lokā́ḥ paramaṃ vyòmaiṣú lokéṣvenam mā́ hiṃsīrítyetádgavayámāraṇyamánu te diśāmī́ti tádasmai gavayámāraṇyamánudiśati téna cinvānástanvò níṣīdéti téna cinvā́na ātmā́naṃ sáṃskuruṣvétyetádgavayáṃ te śúgr̥chatu yáṃ dviṣāstáṃ te śúgr̥chatvíti tádgavayé ca śúcaṃ dádhāti yáṃ ca dvéṣṭi tásmiṃśca